**บันทึกการประชุม**

**สภาองค์การบริหารส่วนตำบลหาดยาย สมัยสามัญ สมัยที่ 2 ประจำปี ๒๕๕8**

**ระว่างวันที่ ๑๕-๒๙ มิถุนายน ๒๕๕๘**

**วันที่ ๒๒ มิถุนายน ๒๕๕๘ เวลา ๑๓.๓๐ น.**

**ณ ที่ทำการองค์การบริหารส่วนตำบลหาดยาย**

------------------------------------------------------------------------

เลขานุการสภาฯ - ขอเชิญสมาชิกสภาองค์การบริหารส่วนตำบลหาดยายเข้าห้องประชุม เวลา ๙.๓๐ น.

เปิดประชุม เวลา ๙.๔๕ น.

- กราบเรียนท่านประธานสภาฯที่เคารพ กระผมนายคธาธร ไสสุวรรณ ส.อบต. หาดยาย ในฐานะเลขานุการสภาองค์การบริหารส่วนตำบลหาดยาย ขอกล่าวรายงานต่อท่านประธานสภาฯ นายกฯ และ ส.อบต.หาดยายทุกท่าน ก่อนเริ่มการประชุมสภาองค์การบริหารส่วนตำบลหาดยาย ดังนี้

ตามที่สภาฯ หาดยายได้มีหนังสือขอเชิญสมาชิกสภาหาดยาย และคณะผู้บริหารส่วนท้องถิ่นทุกท่านเข้าร่วมประชุมสภา ฯ ในวันนี้ เนื่องด้วยสภาฯ ตำบลหาดยาย ต้องดำเนินการเปิดประชุมสภาฯ เพื่อให้ สมาชิกสภาองค์การบริหารส่วนตำบลหาดยายได้พิจารณาเรื่องต่างๆ ตามระเบียบวาระการประชุม

ดังนั้น ทางสภาองค์การบริหารส่วนตำบลหาดยาย ได้เชิญสมาชิกสภาฯ เข้าร่วมประชุมสภาองค์การบริหารส่วนตำบลหาดยาย สมัยสามัญ สมัยที่ ๒ ประจำปี ๒๕๕๘ และให้การประชุมสภาฯ เป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.๒๕๔๘ (แก้ไขเพิ่มเติมถึง (ฉบับที่ ๒) พ.ศ.๒๕๕๔ อย่างถูกต้อง ฉะนั้นสภาฯ หาดยายจึงจำเป็นต้องเชิญ ส.อบต.หาดยายและคณะผู้บริหารทุกท่านเข้าประชุมสภาฯ ในวันนี้

และบัดนี้ มี ส.อบต. หาดยาย เข้าประประชุมทั้งหมด ๒๖ ท่าน

มี ส.อบต. หาดยาย ไม่เข้าประชุมทั้งหมด - ท่าน

มี ผู้เข้าร่วมประชุมทั้งหมด ๔ ท่าน

มี นายธเรวัชร อบแพทย์ นายกฯ

นายสฤษดิ์ เกิดเนตร รองนายกฯ

นายสุชีพ ดำสุทธิ์ รองนายกฯ

นายประเสริฐ ช่วยละแม เลขาฯนายกฯ

เมื่อสมาชิกสภาองค์การบริหารส่วนตำบลหาดยายได้เข้าร่วมประชุม ครบองค์ประชุมเป็นที่เรียบร้อยแล้ว กระผมขอกราบเรียนเชิญ นายสยาม เที่ยงสุวรรณ ประธานสภาฯ จุดธูปเทียนบูชาพระรัตนตรัยและดำเนินการเปิดประชุมสภาฯ ตามระเบียบวาระการประชุมต่อไปครับ

ประธานสภาฯ - ขอสวัสดีท่านนายกฯ และสมาชิก อบต.หาดยาย ทุกท่าน กระผมนายสยาม เที่ยงสุวรรณ ประธานสภาฯ วันนี้เป็นการประชุมสภาองค์การบริหารส่วนหาดยาย สมัยสามัญ สมัยที่ ๒ ประจำปี ๒๕๕๘ และบัดนี้ มีสมาชิกสภาองค์การบริหารส่วนตำบลหาดยายเข้าที่ประชุมเป็นที่เรียบร้อยแล้ว กระผมขอเปิดการประชุมสภาฯ ณ บัดนี้

**ระเบียบวาระที่ ๑** เรื่องที่ประธานแจ้งให้ที่ประชุมทราบ

ไม่มี

**ระเบียบวาระที่ ๒** เรื่อง รับรองรายงานการประชุมสภาองค์การบริหารส่วนตำบลหาดยาย

๒.๑ เรื่อง รับรองรายงานการประชุมสภาองค์การบริหารส่วนตำบลหาดยาย สมัยสามัญ สมัยที่ 1ประจำปี ๒๕๕๘ วันที่ 12 กุมภาพันธ์ ๒๕๕๘ ( คณะกรรมการตรวจรายงานการประชุมได้ตรวจรายงานการประชุมแล้ว )

-2-

ประธานสภาฯ - มีส่วนใดที่จะต้องแก้ไขเพิ่มเติมขอเชิญสมาชิกสภาฯ ครับ หากไม่มีกระผมขอมติที่ประชุมด้วย

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯ ทั้งหมด ๒๖ คน

**ระเบียบวาระที่ ๓** เรื่อง เสนอสภา อบต. เพื่อทราบ

ไม่มี

**ระเบียบวาระที่ ๔** เรื่อง เสนอสภา อบต. เพื่อพิจารณา

๔.๑ เรื่องพิจารณา ร่างแผนพัฒนาสามปี พ.ศ. ๒๕๕๙-๒๕๖๑ ขององค์การบริหารส่วนตำบลหาดยาย

ประธานสภาฯ ขอเชิญท่านนายกฯ ชี้แจง

นายกฯ - กราบเรียนท่านประธานสภาฯที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย ขอเรียนต่อท่านประธานสภา ฯ ในเรื่องของการพิจารณาร่างแผนพัฒนาสามปี พ.ศ. ๒๕๕๙ –๒๕๖๑ ขององค์การบริหารส่วนตำบลหาดยาย กระผมขออนุญาตท่านประธานสภาฯ ให้เจ้าหน้าที่วิเคราะห์ ฯ ขององค์การบริหารส่วนตำบลหาดยายได้เป็นผู้ชี้แจง ในเรื่องดังกล่าว

เจ้าหน้าที่วิเคราะห์ ฯ - กราบเรียนท่านประธานสภาฯที่เคารพ ดิฉัน นางสาวศุภลักษณ์ พระชัย ตำแหน่ง เจ้าหน้าที่วิเคราะห์นโยบายและแผน ขอชี้แจงเรื่องของแผนพัฒนาสามปี ต่อท่านประธานสภาฯ และสมาชิก ทุกท่านว่ารายละเอียดดังกล่าว ดิฉันได้จัดทำรายละเอียดต่างๆ ใส่ไว้ในร่างแผนพัฒนาสามปี พ.ศ. ๒๕๕๙ - ๒๕๖๑ ซึ่งแผนดังกล่าวนั้นได้แนบไว้กับหนังสือเชิญประชุมเป็นที่เรียบร้อยแล้ว หากสมาชิกสภาฯ ท่านใด หรือท่านนายกมีอะไรจะเพิ่มเติมในส่วนใดบ้าง หรือมีอะไรจะสอบถามเพิ่มเติม ก็ขอเรียนเชิญโดยเฉพาะในส่วนโครงการของแต่ละหมู่บ้านของตำบลหาดยาย ขอให้ท่านสมาชิกสภาฯ ดูรายละเอียดของโครงการแต่ละหมู่ให้เรียบร้อย

สมาชิกสภา ฯ - กราบเรียนท่านประธานสภาฯที่เคารพ กระผมนายโกสิทธิ์ ทิศราษฎร์ ส.อบต. หมู่ที่ 8 ตำบล หาดยาย ขอแก้ไขหน้า 52 เพิ่มเติม ขยายไหล่ทางหมู่ที่ 8 บ้านในกริม ความกว้างข้างละ 50 ซม. ระยะทาง 2,200 เมตร

สมาชิกสภา ฯ - กราบเรียนท่านประธานสภาฯที่เคารพ กระผมนายสันติสุข ภู่พยัคฆ์ ส.อบต. หมู่ที่ 10 ตำบลหาดยาย ขอแก้ไขหน้า 54 เพิ่มเติม ซอยดินหม้อ หมู่ที่ 10 ให้ตั้งเป็นความต้องการอับดับที่ 1

สมาชิกสภา ฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ ส.อบต. หมู่ที่ 8 ตำบล หาดยาย ขอแก้ไขหน้า 59 เพิ่มเติม ท่อลอดเหลี่ยม ซอยห้วยทรายขาว หมู่ที่ 8 จำนวน 2 ตัว

สมาชิกสภา ฯ - กราบเรียนท่านประธานสภาฯที่เคารพ กระผมนายพันศักดิ์ พันธรัตน์ ส.อบต. หมู่ที่ 12 ตำบล หาดยาย ขอแก้ไขหน้า 63 เพิ่มเติม โครงการก่อสร้างประปาเพื่อการเกษตรด้วยพลังงานไฟฟ้า หมู่ที่ 7 และหมู่ที่ 12 เชื่อมหมู่ที่ 9

ประธานสภาฯ - ใครมีอะไรจะสอบถามเพิ่มเติมหรือไม่ หากไม่มี กระผมขอมติที่ประชุมด้วย

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

-3-

๔.๒ เรื่องพิจารณา ร่างข้อบัญญัติองค์การบริหารส่วนตำบลหาดยาย เรื่อง กิจการที่เกี่ยวกับการเลี้ยงสัตว์และการควบคุม การเลี้ยงสัตว์หรือการปล่อยสัตว์ พ.ศ. ๒๕๕๘ ขององค์การบริหารส่วนตำบลหาดยาย

ประธานสภา ฯ ขอเชิญนายก อบต. ชี้แจง

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย ในเรื่องร่างข้อบัญญัติองค์การบริหารส่วนตำบลหาดยาย เรื่อง กิจการที่เกี่ยวกับการเลี้ยงสัตว์และการควบคุม การเลี้ยงสัตว์หรือการปล่อยสัตว์ พ.ศ. ๒๕๕๘ ขององค์การบริหารส่วนตำบลหาดยาย โดยมีหลักการและเหตุผล ดังนี้

หลักการ ให้มีข้อบัญญัติว่าด้วยกิจการที่เกี่ยวกับการเลี้ยงสัตว์ และการควบคุมการเลี้ยงสัตว์หรือการปล่อยสัตว์ เพื่อการกำกับดูแลการประกอบกิจการที่เกี่ยวกับการเลี้ยงสัตว์ และการควบคุมการเลี้ยงสัตว์หรือการปล่อยสัตว์

## เหตุผล เพื่อประโยชน์ในการกำกับดูแลการประกอบกิจการที่เกี่ยวกับการเลี้ยงสัตว์ ซึ่งกระทรวงสาธารณสุขได้มีประกาศกระทรวง ที่ ๕/๒๕๓๘ กำหนดให้กิจการดังกล่าว เป็นกิจการที่เป็นอันตรายต่อสุขภาพที่จำต้องมีการควบคุม และเพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่น หรือเพื่อป้องกันอันตรายจากเชื้อโรคที่เกิดจากสัตว์ ด้วยเหตุนี้ องค์การบริหารส่วนตำบลหาดยายจึงจำเป็นต้องกำกับดูแลการประกอบกิจการ และควบคุมการเลี้ยงสัตว์หรือการปล่อยสัตว์ ภายในเขตองค์การบริหารส่วนตำบลหาดยาย ซึ่งพระราชบัญญัติการสาธารณสุข พ.ศ. 2535 ให้กระทำได้โดยการตราเป็นข้อบัญญัติ จึงได้ตราข้อบัญญัตินี้ เนื่องจากข้อบัญญัติดังกล่าวไม่ได้เป็นข้อบัญญัติเกี่ยวกับการเงิน จึงขออนุมัติให้สภา ฯ พิจารณาสามวาระรวดเดียว และกระผมขออนุญาตท่านประธานสภาฯ ให้นิติกรเป็นผู้ชี้แจง

ประธานสภา ฯ ที่ประชุมสภา ฯ อนุมัติให้พิจารณาสามวาระรวดเดียวหรือไม่

มติที่ประชุม อนุมัติ ๒๓ คน

ไม่อนุมัติ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภา ๔.2.๑ เรื่อง พิจารณาว่าจะรับหลักการร่างข้อบัญญัติองค์การบริหารส่วนตำบลหาดยาย เรื่อง กิจการที่เกี่ยวกับการเลี้ยงสัตว์และการควบคุม การเลี้ยงสัตว์หรือการปล่อยสัตว์ พ.ศ. ๒๕๕๘ ขององค์การบริหารส่วนตำบลหาดยาย ที่คณะผู้บริหารองค์การบริหารส่วนตำบลหาดยายเสนอตามร่างข้อบัญญัติที่เสนอมาพร้อมวาระการประชุมนี้

ประธานสภา ฯ ใครมีอะไรสงสัยสอบถามเพิ่มเติม ขอเชิญครับ

สมาชิกสภา ฯ - กราบเรียนท่านประธานสภาฯที่เคารพ กระผมนายพันศักดิ์ พันธรัตน์ ส.อบต.หมู่ที่ ๑๒ ตำบลหาดยาย ขอเรียนถามในเรื่องของค่าธรรมเนียมเกี่ยวกับการเลี้ยงสัตว์ หรือการควบคุมการเลี้ยงสัตว์ตามร่างข้อบัญญัติ พ.ศ. ๒๕๕๘ ของ อบต.หาดยาย ว่า ๑.การเลี้ยงม้า โค กระบือ ในข้อ ก ที่บอกว่าจำนวน เกิน ๕ ตัว แต่ไม่เกิน ๒๐ ตัว หมายความว่าถ้าเลี้ยงม้า ๒ ตัว โค ๒ ตัว กระบือ ๒ ตัว รวม ๖

ตัว จำนวนเกินกว่า ๕ ตัว แต่ไม่เกิน ๒๐ ตัว จะต้องเสียค่าธรรมเนียมหรือไม่ หรือ ถ้าเลี้ยงม้า ๖ ตัว โค ๖ ตัว กระบือ ๖ ตัว ที่จะต้องเสียค่าธรรมเนียม และในข้อ ๓ และข้อ ๔ จะต้องเสียค่าธรรมเนียมอย่างไร

-4-

ประธานสภาฯ - ขอเชิญนิติกรชี้แจง

นิติกร - กราบเรียนท่านประธานสภาฯที่เคารพ กระผมนายปองพล ศรีเปารยะ ตำแหน่ง นิติกร ขอชี้แจงต่อท่านประธานสภา และสมาชิกทุกท่านว่า การเก็บค่าธรรมเนียมการเลี้ยงสัตว์ ในข้อ ๑ ที่บอกว่า การเลี้ยงม้า โค กระบือ ในข้อ ก. จำนวนเกินกว่า ๕ ตัว แต่ไม่เกิน ๒๐ ตัว จะต้องเสียค่าธรรมเนีุยม นั่นหมายความว่า การเลี้ยงสัตว์รวมกันทั้งสามชนิดรวมกันหรือกี่ชนิดก็แล้วแต่ ถ้าเกิน ๕ ตัว ก็จะต้องเสียค่าธรรมเนียมตามอัตราที่กำหนดไว้ แต่ข้อบัญญัติขององค์การบริหารส่วนตำบลหาดยาย เรื่อง กิจการที่เกี่ยวกับการเลี้ยงสัตว์ และการควบคุมการเลี้ยงสัตว์หรือการปล่อยสัตว์ พ.ศ. ๒๕๕๘ ในส่วนที่ 1 นั้น มีเจตนารมณ์ที่จะเก็บค่าธรรมเนียม ฯ กับผู้ที่เลี้ยงสัตว์ในลักษณะที่เป็นประกอบกิจการหรือกระทำเพื่อการค้าหรือธุรกิจเป็นสำคัญ ส่วนสำหรับผู้ที่เลี้ยงไว้เพื่อการอุปโภค บริโภค ในครัวเรือน นั้น ทางองค์การบริหารส่วนตำบลหาดยาย มิได้มีการที่จะเก็บค่าธรรมเนียม ฯ แต่อย่างใด

ประธานสภาฯ - ใครมีอะไรจะสอบถามเพิ่มเติมหรือไม่ หากไม่มี กระผมขอมติที่ประชุมด้วย

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภา 4.2.2 เรื่อง ขั้นการแปรญัตติร่างข้อบัญญัติองค์การบริหารส่วนตำบลหาดยาย เรื่อง กิจการที่เกี่ยวกับการเลี้ยงสัตว์และการควบคุม การเลี้ยงสัตว์หรือการปล่อยสัตว์ พ.ศ. ๒๕๕๘ ขององค์การบริหารส่วนตำบลหาดยาย เนื่องจากเป็นการพิจารณาสามวาระรวดเดียว ในการพิจารณาวาระที่สองนั้นให้ที่ประชุมสภา ฯ เป็นกรรมการแปรญัตติเต็มสภา โดยให้ประธานสภาที่ประชุมเป็นประธานกรรมการแปรญัตติ

ประธานสภาฯ - ใครมีอะไรจะสอบถามเพิ่มเติม หรือแปรญัตติร่างข้อบัญญัติองค์การบริหารส่วนตำบลหาดยายหรือไม่ หากไม่มีอะไรเพิ่มที่ประชุมเห็นชอบตามร่างเดิมหรือไม่

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ 4.2.3 เรื่อง พิจารณาลงมติร่างข้อบัญญัติองค์การบริหารส่วนตำบลหาดยาย เรื่อง กิจการที่เกี่ยวกับการเลี้ยงสัตว์และการควบคุม การเลี้ยงสัตว์หรือการปล่อยสัตว์ พ.ศ. ๒๕๕๘ ขององค์การบริหารส่วนตำบลหาดยาย ว่าเห็นชอบให้ประกาศใช้หรือไม่

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

-5-

ประธานสภาฯ ๔.๓ เรื่องพิจารณา ร่างข้อบัญญัติองค์การบริหารส่วนตำบลหาดยาย เรื่องการรักษาความสะอาดและการกำจัดสิ่งปฏิกูลและมูลฝอย พ.ศ. ๒๕๕๘ ขององค์การบริหารส่วนตำบลหาดยาย เชิญนายกฯ ชี้แจง

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย ในเรื่องร่างข้อบัญญัติองค์การบริหารส่วนตำบลหาดยาย เรื่อง การรักษาความสะอาดและการกำจัดสิ่งปฏิกูลและมูลฝอย พ.ศ. ๒๕๕๘ ขององค์การบริหารส่วนตำบลหาดยาย โดยมีหลักการและเหตุผล ดังนี้

หลักการ

ให้มีข้อบัญญัติองค์การบริหารส่วนตำบลหาดยายว่าด้วย การรักษาความสะอาดการกำจัดสิ่งปฏิกูลและมูลฝอย พุทธศักราช ๒๕๕๘

เหตุผล

ด้วยองค์การบริหารส่วนตำบลหาดยายเห็นเป็นการจำเป็นที่จะต้องรักษาความสะอาดภายในเขตองค์การบริหารส่วนตำบลหาดยาย และสมควรกำหนดหลักเกณฑ์ในการห้ามการถ่าย เท ทิ้ง หรือทำให้มีขึ้นซึ่งสิ่งปฏิกูลหรือขยะมูลฝอยในที่หรือทางสาธารณะภายในเขตองค์การบริหารส่วนตำบลหาดยาย รวมถึงการจัดการ วิธีการ เก็บ ขน และการกำจัดสิ่งปฏิกูลหรือมูลฝอยให้ถูกต้องด้วยสุขลักษณะ กับทั้งกระทรวงมหาดไทยมีนโยบายให้ท้องถิ่นดำเนินการแก้ปัญหาขยะมูลฝอยของท้องถิ่น เพื่อนำไปสู่การลดปัญหาขยะในขั้นต้น ซึ่งการดำเนินการดังกล่าวเป็นไปตามมาตรา 67 (2) แห่งพระราชบัญญัติสภาตำบลและองค์การบริหารส่วนตำบล พ.ศ.2๕๓๗ และที่แก้ไขเพิ่มเติม ประกอบกับมาตรา ๑๘ มาตรา 19 มาตรา ๒๐ มาตรา ๕๔ แห่งพระราชบัญญัติการสาธารณสุข พ.ศ.2535 บัญญัติให้กระทำได้โดยการตราเป็นข้อบัญญัติ จึงได้ตราข้อบัญญัตินี้ เนื่องจากข้อบัญญัติดังกล่าวไม่ได้เป็นข้อบัญญัติเกี่ยวกับการเงิน จึงขออนุมัติให้สภา ฯ พิจารณาสามวาระรวดเดียวและกระผมขออนุญาตท่านประธานสภาฯ ให้นิติกรเป็นผู้ชี้แจง

ประธานสภา ฯ ที่ประชุมสภา ฯ อนุมัติให้พิจารณาสามวาระรวดเดียวหรือไม่

มติที่ประชุม อนุมัติ ๒๓ คน

ไม่อนุมัติ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ เชิญนิติกร อบต.หาดยาย

นิติกร กราบเรียนท่านประธานสภาฯที่เคารพ กระผมนายปองพล ศรีเปารยะ ขอเรียนต่อท่านประธานฯและสมาชิกสภาฯ ทุกท่าน ว่าตามข้อบัญญัติองค์การบริหารส่วนตำบลหาดยาย เรื่องการรักษาความสะอาดและการกำจัดสิ่งปฏิกูลและมูลฝอย พ.ศ. ๒๕๕๘ นั้น ด้วยองค์การบริหารส่วนตำบลหาดยายเห็นเป็นการจำเป็นที่จะต้องรักษาความสะอาดภายในเขตองค์การบริหารส่วนตำบลหาดยาย และสมควรกำหนดหลักเกณฑ์ในการห้ามการถ่าย เท ทิ้ง หรือทำให้มีขึ้นซึ่งสิ่งปฏิกูลหรือขยะมูลฝอยในที่หรือทางสาธารณะภายในเขตองค์การบริหารส่วนตำบลหาดยาย รวมถึงการจัดการวิธีการ เก็บ ขน และการกำจัดสิ่งปฏิกูลหรือมูลฝอยให้ถูกต้องด้วยสุขลักษณะ กับทั้งกระทรวงมหาดไทยมีนโยบายให้ท้องถิ่นดำเนินการแก้ปัญหาขยะมูลฝอยของท้องถิ่น เพื่อนำไปสู่การลดปัญหาขยะในขั้นต้น ซึ่งการดำเนินการดังกล่าวเป็นไปตามมาตรา ๖๗ (๒) แห่งพระราชบัญญัติสภาตำบลและองค์การบริหารส่วน

-6-

ตำบล พ.ศ. ๒๕๓๗ และที่แก้ไขเพิ่มเติม ประกอบกับมาตรา ๑๘ มาตรา ๑๙ มาตรา ๒๐ มาตรา ๔๕ แห่งพระราชบัญญัติการสาธารณสุข พ.ศ. ๒๕๓๕ บัญญัติให้กระทำได้โดยการตราเป็นข้อบัญญัติ

จึงได้ตราข้อบัญญัตินี้ไว้ ซึ่งรายละเอียดต่างๆ ได้เขียนไว้ในร่างข้อบัญญัติองค์การบริหารส่วนตำบลหาดยาย เรื่อง การรักษาความสะอาดและการกำจัดสิ่งปฏิกูลและมูลฝอย พ.ศ. ๒๕๕๘ เป็นที่เรียบร้อยแล้ว หากสมาชิกท่านใดมีอะไรจะสอบถามเพิ่มเติมก็เรียนเชิญ

ประธานสภา ๔.3.๑ เรื่อง พิจารณาว่าจะรับหลักการร่างข้อบัญญัติองค์การบริหารส่วนตำบลหาดยาย เรื่อง การรักษาความสะอาดและการกำจัดสิ่งปฏิกูลและมูลฝอย พ.ศ. ๒๕๕๘ ขององค์การบริหารส่วนตำบลหาดยาย ที่คณะผู้บริหารองค์การบริหารส่วนตำบลหาดยาย เสนอตามร่างข้อบัญญัติ ที่เสนอมาพร้อมวาระการประชุมนี้

ประธานสภา ฯ ใครมีอะไรสงสัยสอบถามเพิ่มเติม ขอเชิญครับ

สมาชิกสภาฯ -กราบเรียนท่านประธานสภาฯที่เคารพ กระผมนายพันศักดิ์ พันธรัตน์ ส.อบต.หมู่ที่ ๑๒ ตำบลหาดยาย กระผมมีข้อสงสัยเรื่องบทกำหนดโทษของผู้ที่ฝ่าฝืนตามข้อบัญญัติว่า หากมีผู้ฝ่าฝืนกระทำความผิดจะต้องมีการเสียค่าปรับตามบทกำหนดโทษ ในการที่จะเสียค่าปรับนั้น จะต้องมีการแจ้งความดำเนินคดีก่อนหรือไม่

นิติกร -กราบเรียนท่านประธานสภาฯที่เคารพ กระผมนายปองพล ศรีเปารยะ ขอเรียนต่อท่านประธานฯและสมาชิกสภาฯ ทุกท่านว่า ในเรื่องบทกำหนดโทษและวิธีการบังคับโทษปรับนั้น หากมีการกล่าวหาหรือร้องเรียนว่ามีผู้กระทำผิดตามข้อบัญญัตินี้ และผู้ถูกกล่าวหาหรือผู้ถูกร้องเรียนยอมรับต่อ พนักงานเจ้าหน้าที่ที่ได้รับแต่งตั้งให้ทำหน้าที่รับผิดชอบดูแลในเรื่องดังกล่าว ว่าได้เป็นผู้กระทำจริง พนักงานดังกล่าวก็สามารถเปรียบเทียบปรับ ในอัตราที่ไม่เกินตามที่ได้กำหนดไว้ ในหมวดที่ ๔ เรื่องบทกำหนดโทษได้ทันที แต่หากผู้ถูกกล่าวหาหรือผู้ถูกร้องเรียนให้การปฏิเสธ พนักงานเจ้าหน้าที่ที่ได้รับแต่งตั้งให้ทำหน้าที่รับผิดชอบดูแลในเรื่องดังกล่าว ก็ต้องรวบรวมพยานหลักฐานเพื่อพิจารณาว่า พยานหลักฐานเพียงพอจะดำเนินการร้องทุกข์หรือกล่าวโทษต่อพนักงานสอบสวนหรือไม่ ทั้งนี้ เพื่อให้พนักงานสอบสวนเป็นผู้ดำเนินการสอบสวนและดำเนินคดีอาญา เช่นเดียวกับคดีอาญาทั่ว ๆ ไป

สมาชิกสภาฯ -กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ ส.อบต. หมู่ที่ ๘ ตำบลหาดยาย กระผมอยากทราบว่า หลังจากทาง อบต.ประกาศใช้ข้อบัญญัติเกี่ยวกับการรักษาความสะอาดและการกำจัดสิ่งปฏิกูลและขยะมูลฝอย พ.ศ. ๒๕๕๘ แล้ว ทาง อบต.มีนโยบาย แนวทาง หรือเจ้าหน้าที่ที่จะใช้มาตรการในบังคับใช้กฎหมาย หรือวิธีการ เกี่ยวกับการกำจัดขยะ สิ่งปฏิกูลของตำบลหาดยายให้กับพี่น้อง ประชาชนในตำบลหาดยายในอนาคตอย่างไร เนื่องจากตำบลหาดยายเป็นพื้นที่ที่มีขยะมูลฝอยเป็นจำนวนมาก โดยเฉพาะบริเวณที่มีวัด โรงเรียน อนามัย

นิติกร -กราบเรียนท่านประธานสภาฯ ที่เคารพ กระผมนายปองพล ศรีเปารยะ ขอเรียนต่อท่านประธานฯ และสมาชิกสภาฯ ทุกท่านว่า ในเรื่องดังกล่าว หลังจากที่ร่างข้อบังคับนี้มีผลใช้บังคับแล้ว บทบัญญัติ ในข้อ ๕ ของข้อบัญญัตินี้ ให้นายกองค์การบริหารส่วนตำบลหาดยาย เป็นผู้มีอำนาจแต่งตั้งเจ้าพนักงานท้องถิ่นหรือพนักงานเจ้าหน้าที่ รวมทั้งออกข้อบังคับ ระเบียบ หรือประกาศ เพื่อกำหนดแนวทางปฏิบัติ หรือกำหนดมาตรการและวิธีปฏิบัติการต่าง ๆ เพื่อให้ข้อบัญญัตินี้ มีผลใช้บังคับอย่างมีประสิทธิภาพต่อไป

ประธานสภาฯ - กระผมมีความเห็นว่าทางตำบลหาดยายของเราโดยเฉพาะ หมู่ที่ ๔ นั้นประกอบไปด้วย วัด อนามัย โรงเรียน และโรงงาน เป็นสถานที่สำคัญของตำบล โดยในแต่ละวันนั้นสถานที่เหล่านี้ ได้มีขยะมูลฝอยเป็นจำนวนมาก กระผมจึงขอปรึกษาท่านนายก ว่าเราจะทำอย่างไรเพื่อแก้ปัญหาดังกล่าวในเรื่องของการจัดเก็บหรือทำลายขยะมูลฝอยเหล่านี้ครับ

-7-

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย กระผมขอเรียนต่อท่านประธานสภาฯ และสมาชิกทุกท่านว่า ในเรื่องของการร่างข้อบัญญัติเกี่ยวกับการรักษาความสะอาดและการกำจัดสิ่งปฏิกูลและขยะมูลฝอย ของทาง อบต.ที่ได้เสนอสภาฯ ในวันนี้ ได้เป็นไปตามข้อบังคับของกระทรวงมหาดไทยและเป็นนโยบายให้ท้องถิ่นดำเนินการแก้ปัญหาขยะมูลฝอยของท้องถิ่น เพื่อนำไปสู่การลดปัญหาขยะในขั้นต้น ซึ่งการดำเนินการดังกล่าวเป็นไปตามมาตรา ๖๗ (๒) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบกับมาตรา ๑๘ มาตรา ๑๙ มาตรา ๒๐ มาตรา ๔๕ แห่งพระราชบัญญัติการสาธารณสุข พ.ศ. ๒๕๓๕ บัญญัติให้กระทำได้โดยการตราเป็นข้อบัญญัติ

หลักจากมีการประกาศใช้ข้อบัญญัติดังกล่าวก็ให้ประชาชนฝังกลบหรือหาวิธีทำลายในเบื้องต้นแต่หากในพื้นที่ตำบลหาดยายมีขยะเพิ่มขึ้นหรือชาวบ้านไม่รู้จะเอาขยะไปทิ้งที่ไหนทาง อบต.จะดำเนินการ

หาที่ทิ้งหรือที่ทำลายหรือจัดหาบ่อเผาขยะให้กับพี่น้องประชาชนแต่ต้องทำประชาคมรับฟังความคิดเห็นของพี่น้องชาวบ้านและผู้ที่เกี่ยวข้องก่อนว่ามีความคิดเห็นอย่างไรในเรื่องดังกล่าว

ประธานสภาฯ - ใครมีอะไรจะสอบถามเพิ่มเติมหรือไม่ หากไม่มี กระผมขอมติที่ประชุมด้วย

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภา 4.3.2 เรื่อง ขั้นการแปรญัตติร่างข้อบัญญัติองค์การบริหารส่วนตำบลหาดยาย เรื่อง การรักษาความสะอาดและการกำจัดสิ่งปฏิกูลและมูลฝอย พ.ศ. ๒๕๕๘ ขององค์การบริหารส่วนตำบลหาดยาย เนื่องจากเป็นการพิจารณาสามวาระรวดเดียว ในการพิจารณาวาระที่สองนั้นให้ที่ประชุมสภา ฯ เป็นกรรมการแปรญัตติเต็มสภา โดยให้ประธานสภาที่ประชุมเป็นประธานกรรมการแปรญัตติ

ประธานสภาฯ - ใครมีอะไรจะสอบถามเพิ่มเติม หรือแปรญัตติร่างข้อบัญญัติองค์การบริหารส่วนตำบลหาดยายหรือไม่ หากไม่มีอะไรเพิ่มที่ประชุมเห็นชอบตามร่างเดิมหรือไม่

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

ประธานสภาฯ 4.3.3 เรื่อง พิจารณาลงมติร่างข้อบัญญัติองค์การบริหารส่วนตำบลหาดยาย เรื่อง การรักษาความสะอาดและการกำจัดสิ่งปฏิกูลและมูลฝอย พ.ศ. ๒๕๕๘ ขององค์การบริหารส่วนตำบลหาดยาย ว่าเห็นชอบให้ประกาศใช้หรือไม่

มติที่ประชุม เห็นชอบ ๒๓ คน

ไม่เห็นชอบ - คน

งดออกเสียง ๓ คน

ไม่เข้าประชุม - คน

ผู้เข้าประชุมทั้งหมด ๒๖ คน

จำนวนสมาชิกสภาฯทั้งหมด ๒๖ คน

-8-

ระเบียบวาระที่ ๕ เรื่องอื่น (ถ้ามี)

ประธานสภาฯ - ใครมีอะไรที่จะปรึกษาหรือสอบถามเพิ่มเติมขอเชิญครับ

สมาชิกสภาฯ - กราบเรียนท่านประธานสภาฯที่เคารพ กระผมนายประภาส สุขขาว ส.อบต. หมู่ที่ ๔ ตำบล หาดยาย กระผมมีเรื่องปรึกษาดังนี้

1. ในซอย อบต.พัฒนา ของหมู่ที่ ๔ ว่า ขณะนี้ในซอยดังกล่าวยังเป็นถนนลูกรังซึ่งในช่วงหน้าฝนที่ผ่านมา ถนนดังกล่าวได้ชำรุดเสียหายเป็นหลุมผิวจราจรขรุขระ มีชาวบ้านได้ฝากมาขอให้คณะผู้บริหารช่วยบำรุงซ่อมแซมให้ด้วยครับ

๒. ถนนสายท่ามะพลาทอนจันทน์ ชาวบ้านได้ฝากกระผมมาว่าขณะนี้ได้มีรถบรรทุกวิ่งดินลูกรังในเส้นทางดังกล่าวทำให้ถนนชำรุดเสียหายและเป็นอันตรายแก่ผู้ที่สัญจรไปมา ดังนั้นจึงขอให้ทางคณะผู้บริหารช่วยแก้ไขปัญหาดังกล่าวด้วย

๓. เรื่องไฟฟ้าสาธารณะตามแยกต่าง ๆ ขอให้ท่านช่วยดำเนินการแก้ไขปัญหาด้วย

๔. เรื่องของน้ำประปาอุปโภค-บริโภคที่ไม่สะอาดขอให้ช่วยแก้ไขด้วย

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย กระผมขอเรียนต่อท่านประธานสภาฯและสมาชิกสภาฯ ทุกท่าน ในเรื่องที่

๑. ในเรื่องซอย อบต.พัฒนา ทาง อบต. ได้เริ่มดำเนินการทำถนนคอนกรีต ระยะทาง ๒๕๐ เมตร เป็นที่เรียบร้อยแล้วส่วนระยะทางที่เหลือที่ยังเป็นถนนลูกรังทาง อบต.ให้ช่างเข้าไปสำรวจ ความยาวความกว้างของถนนเป็นที่เรียบร้อยแล้วคาดว่าในปีงบประมาณ ปี ๒๕๕๙ จะเริ่มดำเนินการแก้ไขให้กับพี่น้องประชาชนได้

๒. รถวิ่งดินลูกรังในพื้นของ อบต.หาดยาย กระผมเรียนสมาชิกฯทุกท่านว่า ถนนทุกสายในพื้นที่ อบต.หาดยาย นั้นขอให้สมาชิกฯช่วยกันดูแลโดยการทำหนังสือถึงทาง อบต.ให้รับทราบไว้เป็นหลักฐานเนื่องจากทาง อบต.ทราบดีว่ามีบริษัทไหนบ้างที่สามารถวิ่งดินได้และต้องวิ่งในน้ำหนักที่กฎหมายกำหนดเพราะฉะนั้นเป็นหน้าที่ ที่สมาชิกสภาฯ ต้องช่วยกันดูเพื่อให้เกิดความยุติธรรมทั้งสองฝ่ายระหว่างผู้ที่วิ่งดินและชาวบ้านครับ

๓. เรื่องไฟฟ้าสาธารณะกระผมขอให้สมาชิกสภาฯ ส่งรายละเอียดมาให้กับทาง อบต.ให้เรียบร้อย กระผมจะได้ดำเนินการสำรวจทำประมาณการงบประมาณได้ ในขณะนี้กระผมเองก็มิได้นิ่งนอนใจโดยกระผมได้ติดต่อทางไฟฟ้าให้ทำประมาณการงบประมาณทั้งหมดตามจุดต่างๆ ที่จะติดตั้งว่าเท่าไหร่ คาดว่าในปีงบประมาณ ๒๕๕๙ จะดำเนินการติดตั้งได้ทั้งหมด

๔. เรื่องของน้ำประปาที่ไม่สะอาด กระผมขอชี้แจงต่อสมาชิกว่ากระผมเองให้ท่านรองนายก อบต.รองสฤษดิ์ เกิดเนตร เป็นผู้กับกับดูแล และในขณะนี้ทาง อบต.มีพนักงานแค่สองคนเป็นผู้ดูแลทุกเรื่องเกี่ยวกับประปาในตำบลหาดยาย เพราะฉะนั้นฝากให้ท่านสมาชิกสภาฯ ช่วยกันดูแลช่วยกันพูดเพราะพนักงานดังกล่าวก็เป็นคนในพื้นที่ ส่วนกระผมเองก็ได้ตักเตือนสม่ำเสมอในเรื่องดังกล่าว เมื่อเดือนที่แล้วกระผมเองให้พนักงานที่เกี่ยวข้องกับเรื่องดังกล่าวทำรายงานมาถึงกระผมว่าทำไมจึงจัดเก็บค่าน้ำไม่เสร็จให้ผมทราบปัญหาเพื่อนำมาแก้ไข โดยกระผมเองก็มีวิธีการจัดการเรื่องดังกล่าวโดยการ ทำหนังสือตักเตือนก่อน หากยังไม่แก้ไขครั้งที่สองกระผมก็ต้องตัดเงินเดือน ครั้งที่สามก็ต้องให้ออก กระผมก็จำเป็นต้องทำตามขั้นตอนของกฎระเบียบทางกฎหมายหากทุกเรื่องที่พนักงานประปาเกี่ยวข้องยังไม่แก้ไขในข้อต่างๆ ที่ทำให้ประชาชนเดือดร้อนครับ

สมาชิกสภาฯ - กราบเรียนท่านประธานสภาฯที่เคารพ กระผมนายสมเจตน์ สุวรรณนิตย์ ส.อบต. หมู่ที่ ๘ ตำบลหาดยาย กระผมอยากทราบว่าเรื่องของวัคซีนป้องกันพิษสุนัขบ้าไม่ทราบว่าทาง อบต.ซื้อยาแจกจ่ายให้กับประชาชน แล้วให้ประชาชนนำยาไปฉีดให้กับสุนัขเองหรือทาง อบต.ได้จัดการเรื่องนี้อย่างไร ครับ

-9-

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยาย กระผมขอเรียนต่อท่านประธานสภาฯและสมาชิกทุกท่านว่า เรื่อง ของวัคซีนนั้น โดยปกติแล้ว ทาง อบต.เป็นผู้จัดซื้อ แล้วมอบให้กับทางสถานีอนามัยเฉลิมพระเกียรติตำบลหาดยายเป็นผู้จัดการดูแลให้กับประชาชนครับ

สมาชิกสภาฯ - กราบเรียนท่านประธานสภาฯที่เคารพ กระผมนายณรงค์ จันทร์ศิริ ส.อบต.หมู่ที่ ๓ ตำบลหาดยาย ๑. ขอชี้แจงต่อสภาว่าในหมู่ที่ ๓ มีรถวิ่งดินกระผมเองก็ได้ทำการตักเตือนไปยังผู้รับเหมาเช่นกัน

๒. ขอขอบคุณสมาชิกทุกท่านที่อนุมัติมอเตอร์ไฟฟ้าให้กับทางหมู่ที่ ๓ เพื่อที่จะใช้ทำปุ๋ยหมักใช้เองในหมู่บ้านครับ

ประธานสภาฯ - ใครมีอะไรอีกหรือไม่ขอเชิญ

สมาชิกสภาฯ - กราบเรียนท่านประธานสภาฯ ที่เคารพ กระผมนายนิคม มุขสุข ส.อบต. หมู่ที่ ๖ ตำบลหาดยาย ขอเรียนถามท่านนายกฯ ครับ

๑. เรื่องถนนสายห้วยเคียนขณะนี้ชำรุดเสียหายขอให้ท่านนายกช่วยดำเนินการแก้ไขซ่อมแซมให้ด้วย

๒. เรื่องสะพานที่ชำรุดเสียหายของซอยห้วยเคียนฝากท่านนายกช่วยเร่งแก้ไขปัญหาให้แก่ชาวบ้านที่ใช้ประโยชน์ด้วยครับ

นายกฯ - กราบเรียนท่านประธานสภาฯ ที่เคารพ กระผมนายธเรวัชร อบแพทย์ นายกองค์การบริหารส่วนตำบลหาดยายกระผมขอเรียนต่อท่านประธานสภาฯและสมาชิกสภาฯ หมู่ที่ ๖ ว่าในเรื่องของถนนและสะพานที่ชำรุดเสียหายนั้น คาดว่าในปีงบประมาณ ประจำปี ๒๕๕๙ ทาง อบต.จะเข้าไปดำเนินการแก้ไขให้ครับ เพราะฉะนั้นถนนทุกสายในตำบลหาดยายทุกหมู่บ้านให้แจ้งมายัง อบต.หลังจากนั้นกระผมจะให้ช่างเข้าไปดำเนินการสำรวจและตั้งงบประมาณในการแก้ไขให้ครับ ส่วนในเรื่องของสะพานกระผมได้ดำเนินการติดตามหน่วยงานที่เกี่ยวข้องให้มาทำการซ่อมแซมแก้ไข แต่ถ้าหากหน่วยงานที่เกี่ยวข้องไม่ดำเนินการให้กระผมก็ต้องตั้งงบประมาณในส่วนเงินสำรองเงินสะสมของ อบต.เข้าไปทำการซ่อมแซมแก้ไขเองครับ

เลขานายกฯ -กราบเรียนท่านประธานสภาที่เคารพ กระผมนายประเสริฐ ช่วยละแม เลขานายก องค์การบริหารส่วนตำบลหาดยาย มีเรื่องที่จะชี้แจงต่อสภาฯแห่งนี้ เป็นเรื่องที่สำคัญ ดังนี้

๑. เรื่องป้องกันแก้ไขปัญหาการตัดทุเรียนอ่อน คือผู้ว่าราชการจังหวัดได้มีคำสั่งให้ทาง อบต.หรือผู้นำหมู่บ้านช่วยกันดูแลเรื่องของการตัดทุเรียนอ่อน โดยให้พี่น้องชาวบ้านขายทุเรียนที่แก่จัด ตัดทุเรียนขายในเปอร์เซ็นต์ที่สามารถรับประทานได้

๒.การควบคุมคุณภาพปาล์มน้ำมัน โดยทางจังหวัดขอให้ชาวบ้านตัดปาล์มที่สุกมีคุณภาพนำไปขายยังโรงงานต่างๆ

๓.เรื่องของการบุกรุกพื้นที่ป่า ในพื้นที่ตำบลหาดยายคาดว่ามีการบุกรุกน้อยมาก ใครที่บุกรุกป่าที่เป็นของรัฐฯ ขอให้หยุดบุกรุกด้วย

๔. เรื่องของโครงการสร้างความปรองดองตามนโยบายของรัฐฯ โดยการรักษาศีล ๕

รองนายกฯ - กราบเรียนท่านประธานสภาฯ ที่เคารพ กระผมนายสฤษดิ์ เกิดเนตร ขอชี้แจงเรื่อง การเปลี่ยนแปลงฐานะของ อบต.ที่จะเป็นเทศบาล ขณะนี้กระผมเองไม่ทราบเรื่องดังกล่าวและยังไม่มีมติของรัฐฯว่าจะเปลี่ยนแปลงไปในรูปแบบใดครับ

รองนายกฯ - กราบเรียนท่านประธานสภาฯ ที่เคารพกระผมนายสุชีพ ดำสุทธิ์ รองนายกฯ ขอเรียนต่อสมาชิกฯให้ช่วยประชาสัมพันธ์ด้วยว่า ท่านใดที่จัดตั้งร้านค้าขายของชำต่างๆให้แจ้งทาง อบต.ทราบด้วยขอขอบคุณครับ

-10-

เลขานุการสภาฯ - กราบเรียนท่านประธานสภาที่เคารพ กระผมนายคธาธร ไสสุววรรณ เลขานุการสภาฯ องค์การบริหารส่วนตำบลหาดยาย ขออนุญาตท่านประธานสภาฯและสมาชิกสภาฯทุกท่าน ใครมีอะไรจะสอบถามเพิ่มเติมอีกหรือไม่ หากไม่มีกระผมในฐานะ เลขานุการสภาฯ ขอชี้แจงให้ทุกท่านได้ทราบถึงกิจการของสภาฯที่เกี่ยวข้องกับสมาชิกฯท่านผู้บริหาร อบต.หาดยายดังนี้

๑.เรื่องการส่งหนังสือเชิญประชุมของสภาฯ คือ การส่งหนังสือเชิญประชุมสภาฯให้กับสมาชิกสภาฯในครั้งนี้กระผมมีความจำเป็นต้องฝากหนังสือดังกล่าวให้ท่านสมาชิกสภาฯ บางท่านโดยเฉพาะสมาชิกสภาฯ หมู่ที่ ๑๓ โดยกระผมได้ฝากหนังสือไว้ให้กับสมาชิกท่านอื่น เนื่องจากวันที่ไปส่งหนังสือ

ดังกล่าวมีฝนตกลงมาทำให้ถนนสายไป หมู่ที่ ๑๓ นั้นลื่นมีความลำบากในการสัญจรกระผมจึงขออภัยสมาชิกฯ สภาทั้งสองท่านด้วย

๒.เรื่องการประชุมสภาฯ ที่ติดขัดเรื่องของการใช้ไมโครโฟนในวันนี้ เนื่องจากในที่ประชุมสภาฯ แห่งนี้ไมโครโฟนของท่านประธานสภาฯ เพียงตัวเดียว ทำให้การประชุมติดขัดไปบ้าง สมาชิกสภาฯ บางท่านอาจไม่ได้รับอำนวยความสะดวกในการใช้ไมโครโฟนบ้างก็ต้องขออภัยด้วย

๓. เรื่องของห้องประชุมสภาใหม่ ของ อบต.หาดยาย กระผมคาดว่าในการประชุมสภาฯ ครั้งต่อไปน่าจะแล้วเสร็จ สมาชิกสภาฯ ทุกท่าน น่าจะได้รับความสะดวกในด้านต่างๆ ในห้องประชุมสภาฯมากกว่านี้โดยความอนุเคราะห์ของท่านนายก อบต. หาดยาย ท่านนายกธเรวัชธ อบแพทย์ โดยการที่ท่านควรจะสนับสนุนกิจการของสภาฯ ในเรื่องของเครื่องมือต่าง ๆ ที่เป็นประโยชน์ต่อสมาชิกสภาฯ เช่น เพิ่มไมโครโฟน มีกล้องวงจรปิดในห้องประชุม และเครื่องมือต่าง ๆ ที่ช่วยอำนวยความสะดวกให้การดำเนินการของสภาฯ ดีกว่าเดิมยิ่งขึ้น สุดท้ายกระผมขอขอบคุณคณะผู้บริหารและสมาชิกสภาฯทุกท่านที่ให้ความร่วมมือในการประชุมสภาฯ ครั้งนี้เป็นอย่างมากขอขอบคุณครับ

ประธานสภาฯ - สมาชิกสภาฯ ท่านใดมีอะไรอีกหรือไม่ หากไม่มีกระผมขอปิดประชุมครับ

ปิดประชุม เวลา ๑๑.๒๐ น.

ชื่อลง คธาธร ไสสุวรรณ เลขานุการสภา อบต.

( นายคธาธร ไสสุวรรณ )

ผู้จดบันทึกรายงานการประชุม

ลงชื่อ สยาม เที่ยงสุวรรณ ประธานสภา อบต.

( นายสยาม เที่ยงสุวรรณ )

ผู้ตรวจรายงานการประชุมสภา ฯ